
ΔΙΟΡΘΩΣΕΙΣ ΣΦΑΛΜΑΤΩΝ 

ΠΡΟΕΔΡΙ ΚΑ ΔΙΑΤ ΑΓΜΑΤΑ 

(1) 

Αντικατάσταση άρθρου 2 του οργανισμού του κοινωφελούς ιδρύματος 

με την επωνυμία «ΦΙΛΑΝΘΡΩΠΙΚΟ ΙΔΡΥΜΑ ΔΗΜΗΤΡΙΟΥ ΚΑΙ 

ΜΠΛΑΝΣ ΛΑΜΠΡΟΠΟΥΛΟΥ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 4.7.1973 ιδιόγραφη διαθήκη της Λευκοθέας (Μπλάνς) 
χήρας Δημ. Ααμπροπούλου, που δημοσιεύτηκε με το αριθ. 1202/1975 
πρακτικό του Πρωτοδικείου Αθηνών, με την οποία συστήθηκε κοινωφε¬ 
λές ίδρυμα με την επωνυμία «ΦΙΛΑΝΘΡΩΠΙΚΟΝ ΙΔΡΥΜΑ ΔΗΜΗ- 
ΤΡΙΟΥ ΚΑΙ ΜΠΛΑΝΣ ΛΑΜΠΡΟΠΟΥΛΟΥ». 

2. Το αριθ. 426/11.5.1977 Π.Δ/γμα με το οποίο εγκρίθηκε η σύ¬ 
σταση και κυρώθηκε ο οργανισμός του παραπάνω κοινωφελούς ιδρύμα¬ 
τος (ΦΕΚ 130/Α/1977). 

3. Την αριθ. 3007/1986 απόφαση του Εφετείου Αθηνών, που εκδό- 
θηκε κατά τις διατάξεις του Ν. 455/1976, με την οποία βεβαιώθηκε 
ότι η θέληση της διαθέτιδας δεν μπορεί να ικανοποιηθεί, ούτε με τον 
τρόπο που ορίζεται στη διαθήκη της, ούτε με τον τρόπο που αναφέρεται 
στις αριθ. 9169/1978 και 8017/1980 αποφάσεις του Δικαστηρίου 
τούτου κ.λπ. 

4. Την αριθ. Υ.587/2601/19.3.1987 απόφαση των Υπουργών 
Υγείας, Πρόνοιας και Κοινωνικών Ασφαλίσεων και Οικονομικών, με 
την οποία καθορίστηκαν οι λεπτομέρειες επωφελέστερης αξιοποίησης 
των περιουσιακών στοιχείων του ανωτέρω ιδρύματος. 

5. Τις διατάξεις των άρθρων: α) 10 του οργανισμού του ιδρύματος, 
β) 98 του Α.Ν. 2039/1939 και γ) 110 του Αστικού Κώδικα. 

6. Την από 18.10.1988 γνωμοδότηση του Συμβουλίου Εθνικών 
Κληροδοτημάτων. 

7. Με πρόταση των Υπουργών Οικονομικών και Υγείας, Πρόνοιας 
και Κοινωνικών Ασφαλίσεων, αποφασίζουμε: 

Άρθρο μόνο 

Εγκρίνουμε την αντικατάσταση του άρθρου 2 του οργανισμού διοίκη¬ 
σης και διαχείρισης του κοινωφελούς ιδρύματος με την επωνυμία «ΦΙ¬ 
ΛΑΝΘΡΩΠΙΚΟ ΙΔΡΥΜΑ ΔΗΜΗΤΡΙΟΥ ΚΑΙ ΜΠΛΑΝΣ ΛΑΜΠΡΟ¬ 
ΠΟΥΛΟΥ», ο οποίος κυρώθηκε με το αριθ. 426/11.5.1977 Προε¬ 
δρικό Διάταγμα (ΦΕΚ 130/Α/1977). 

«Αρθρο 2 
Σκοποί 

Σκοποί του ιδρύματος είναι: 

α) Η οικονομική ενίσχυση οικονομικά αδυνάτων ασθενών, ανεξαρτή¬ 
τως ηλικίας, που έχουν ανάγκη θεραπείας στο εξωτερικό και σε εξαιρε¬ 
τικές περιπτώσεις, η ανάληψη από το ίδρυμα όλων των εξόδων αποστο¬ 
λής και θεραπείας τους. 

β) Η οικονομική ενίσχυση οικονομικά αδυνάτων ασθενών, που δεν 
καλύπτονται από οποιαδήποτε κοινωνική ασφάλιση, για την αντιμετώ- 

πιση των εξόδων νοσηλείας τους στο εσωτερικό, ή, χατά περίπτωση, η 
ανάληψη από το ίδρυμα των εξόδων αυτών. 

γ) Η οικονομική ενίσχυση οικονομικά αδυνάτων υπερηλίκων, για την 
αντιμετώπιση των εξόδων παραμονής τους σε οίκους ευγηρίας, ιδιωτι¬ 
κούς ή δημόσιους και, κατά περίπτωση, η ανάληψη από το ίδρυμα των 
γενικών εξόδων. Σε όλες τις παραπάνω περιπτώσεις, η οικονομική κα¬ 
τάσταση των βοηθουμένων ατόμων αποδεικνύεται από βεβαίωση αρμό¬ 
διων κρατικών οργάνων, η δε ανάγκη θεραπείας των ασθενών στο εξω¬ 
τερικό ή εσωτερικό προκύπτει από υπεύθυνη βεβαίωση δύο ιατρών που 
έχουν ειδικότητα σχετική με την ασθένεια του πάσχοντα και επιλέγονται 
από το ίδρυμα. 

Η προτεραιότητα ικανοποίησης των αιτήσεων παροχής προστασίας 
στις ανωτέρω περιπτώσεις αποφασίζεται από το Διοικητικό Συμβούλιο 
του ιδρύματος, το οποίο καθορίζει και τα διατιθέμενα για κάθε περί¬ 
πτωση ποσά, βάσει των υποβαλλομένων κάθε χρόνο στο Υπουργείο Οι¬ 
κονομικών προϋπολογισμών. 

Εφόσον τα οικονομικά μέσα του ιδρύματος το επιτρέπουν, τούτο μπο¬ 
ρεί να διαθέτει εκτάκτως, κάθε χρόνο, ορισμένα ποσά για την ενίσχυση 
οικονομικά αδυνάτων οικογενειών, εγκρινόμενα με τους σχετικούς 
προϋπολογισμούς». 

Στους Υπουργούς Οικονομικών και Υγείας, Πρόνοιας και Κοινωνι¬ 
κών Ασφαλίσεων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 6 Απριλίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ. ΠΡΟΝ. & ΚΟΙΝ, ΑΣΦ/ΣΕΟΝ 

ΑΗΜ. ΤΣΟΒΟΛΑΣ ΑΠ. ΚΑΚΛΑΜΑΝΗΣ 

-ψ- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Α14Κ/Φ6.11/8416 (2) 

Αυτοδίκαιη σύσταση προσωποπαγούς θέσης στο ΥΠ.Π.Κ. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) του Ν.Δ. 216/74 «Περί συστάσεως Υπουργείου Προεδρίας της 
Κυβέρνησης», 

β) του Π.Δ. 320/88 «Οργανισμός Υπηρεσιών του Υπουργείου Προε¬ 
δρίας της Κυβέρνησης», 

γ) του άρθρου 20 παρ. 12-18 του Ν. 1735/87 «Προσλήψεις στο δη¬ 
μόσιο τομέα κ.λπ.», 

δ) του Π.Δ. 410/1988 «Κωδικοποίηση σε ενιαίο κείμενο των διατά¬ 
ξεων της κείμενης νομοθεσίας που αφορούν το προσωπικό με σχέση ερ¬ 
γασίας ιδιωτικού δικαίου κ.λπ.». 

2. Τη ΔΙΠΙΔ/Φ.42/24/11440/31.12.86 κοινή απόφαση των 
Υπουργών Προεδρίας της Κυβέρνησης, Εσωτερικών και Οικονομικών, 
η οποία κυρώθηκε με το Ν. 1735/87. 

3. Τη Δ16γ/015/231/Γ/14.3.1989 κοινή απόφαση των Υπουρ¬ 
γών Προεδρίας της Κυβέρνησης και Περιβάλλοντος, Χωροταξίας και 
Δημοσίων Έργων με την οποία μεταφέρθηκε ως πλεονάζον προσωπικό 
ο Αναστάσιος ΒΕΑΩΝΑΣ του Γεωργίου, οδηγός αυτοκινήτων με σχέση 
εργασίας ιδιωτικού δικαίου αόριστου χρόνου της ΕΚΕΤΕ - Α.Ε. στο 
ΥΠ.Π.Κ. και κατατάχθηκε σε συσταθείσα αυτοδίκαια προσωποπαγή 
θέση με την ίδια σχέση και ειδικότητα, αποφασίζουμε: 

Διαπιστώνουμε την αυτοδίκαιη σύσταση μιας (1) προσωποπαγούς 
θέσης, οδηγού αυτοκινήτου με σχέση εργασίας ιδιωτικού δικαίου αόρι¬ 
στου χρόνου στο Υπουργείο Προεδρίας της Κυβέρνησης. 

Η θέση αυτή καταργείται αυτοδίκαια μόλις κενωθεί με οποιοδήποτε 
τρόπο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Απριλίου 1989 

Ο ΥΠΟΥΡΓΟΣ 

ΑΝΑΣΤΑΣΙΟΣ ΠΕΠΟΝΗΣ 


Αριθ. 7730 (3) 

Τροποποίηση της Δ.Κ. 19227/14.11.86 κοινής απόφασης των 

Υπουργών Εσωτερικών, Εθν. Οικονομίας και Βιομηχανίας, Ενέρ¬ 
γειας και Τεχνολογίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

Τις διατάξεις: 

1. Του Ν. 1558/85 «Κυβέρνηση και Κυβερνητικά Όργανα». 

2. Την αριθ. ΔΚ 19227/14.11.86 απόφαση των Υπουργών Εσωτε¬ 
ρικών, Εθνικής Οικονομίας και Βιομηχανίας, Ενέργειας και Τεχνολο- 

γί*;. 

3. Το αριθ. 202/7.2.89 έγγραφο της Γενικής Γραμματείας Περιφέ¬ 
ρειας Στερεάς Ελλάδας. 

4. Την αριθ. Υ 225/89 απόφαση «Καθορισμός αρμοδιοτήτων» 
(ΦΕΚ 213/Β/23.2.89), αποφασίζουμε: 

1. Τροποποιούμε την απόφαση που αναγράφεται στο σκεπτικό με 
στοιχ. 2 και ορίζουμε εκπρόσωπο του Υπουργείου Εθνικής Οικονομίας 
στην υποεπιτροπή Βιοτεχνικών Πιστώσεων Λαμίας το Βασίλη Μάν- 
δαλο, Προΐστ. της ΔΙΠΑΣΕ με αναπληρωτή τον Παύλο Ξενέλλη, υπάλ¬ 
ληλο της αυτής Δ/νσης, σε αντικατάσταση των Φ. Σταθόπουλου και Β. 
Γεωργόπουλου αντίστοιχα. 

2. Κατά τα λοιπά ισχύει η αριθ. ΔΚ 19227/14.11.86 απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Απριλίου 1989 

οι ΥΠΟΥΡΓΟΙ 

ΕΣΩΤΕΡΙΚΟΝ ΕΘΝ. ΟΙΚΟΝΟΜΙΑΣ 

ΑΠ.-ΑΘ.ΤΣΟΧΑΤΖΟΠΟΥΛΟΣ ΠΑΝ. ΡΟΥΜΕΛΙΩΤΗΣ 

ΑΝΑΠΛΗΡΩΤΗΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΠΑΥΣ. ΖΑΚΟΛΙΚΟΣ 

—Φ- 

Αριθ. 30658 (4) 

Παράταση της ισχύος της αρ. 32846/22.12.1988 απόφασης του 
Υπουργού Εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της αρ. 32846/22.12.1988 απόφασής μας, σε 
συνδυασμό με το άρθ. 22 παρ. ιβ του Ν. 1836/89. 

2. Την αρ. 1108/89 απόφαση του Δ.Σ. του ΟΑΕΔ (αρ. Συνεδρίασης 
14/21.3.89) που μας υποβλήθηκε με το αρ. 108732/23.3.89 έγ¬ 
γραφο του Οργανισμού. 

3. Την αρ. 1096/5.4.89 γνώμη τού Νομικού Συμβουλίου του 
Υπουργείου μας, αποφασίζουμε: 

Παρατείνουμε την ισχύ της αρ. 32846/22.12.89 απόφασής μας, 
«Χορήγηση έκτακτης οικονομικής ενίσχυσης στους άνεργους Σμυριδερ¬ 
γάτες Νάξου» μέχρι 18.4.1989. 

Η απόφαση αυτή που κοινοποιείται για εκτέλεση να δημοσιευθεί στην 
Εφημερίδα της Κυβερνήσεως. 

Αθήνα, 10 Απριλίου 1989 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑΣ 
- ψ - 

Αριθ. 30723 (5) 

Καταβολή μέρους των οφειλομένων δεδουλευμένων αποδοχών στους 

μισθωτούς της επιχείρησης «ΓΕΠΑ» Γ. ΠΑΚΥΡΤΖΟΓΛΟΥ 

ΚΛΩΣΤ/ΚΗ - ΟΙΚ/ΚΗ ΑΕ που πτώχευσε. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ.». 

2. Την αριθ. 1247/89 γνωμοδότηση του Δ.Σ. του ΟΑΕΔ (αριθ. συ¬ 
νεδρίασης 17/4.4.89) που μας υποβλήθηκε με το αριθ. 40392/ 
5.4.89 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει, έκδηλη οικονομική αδυνα¬ 
μία της επιχ/σης «ΓΕΠΑ» ΚΛΩΣΤ/ΚΗ - ΟΙΚ/ΚΗ Γ. ΠΑΚΥΡΤΖΟ- 
ΓΛΟΥ ΑΕ, αποφασίζουμε: 

Εγκρίνουμε την καταβολή από τον ΟΑΕΔ στον καθένα από τους 122 
μισθωτούς της επιχείρησης «ΓΕΠΑ» ΚΛΩΣΤ/ΚΗ - ΟΙΚ/ΚΗ Γ. ΠΑ- 
ΚΥΡΤΖΟΓΛΟΥ ΑΕ που πτώχευσε μέρους των οφειλομένων δεδουλευ¬ 
μένων αποδοχών τους και μέχρι του ποσού των τριάντα πέντε χιλιάδων 
(35.000) δρχ. συνολικού ύψους τεσσάρων εκατομμυρίων διακοσίων 
εβδομήντα χιλιάδων δρχ. (4.270.000). 

Η απόφαση αυτή, που κοινοποιείται για εκτέλεση να δημοσιευθεί 
στην Εφημερίδα! της Κυβερνήσεως. 

Αθήνα, 10 Απριλίου 1989 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑ! 

- ♦ - 

Αριθ. 30722 (6) 

Καταβολή μέρους των οφειλομένων δεδουλευμένων αποδοχών στους 

μισθωστούς της επιχ/σης ΜΕΤΑΛΛΟΥΡΓΙΚΗ ΧΑΛΥΨ ΑΒ & ΝΕ 

που έκαναν επίσχεση εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ.». 

2. Την αριθ. 1263/89 γνωμοδότηση του Δ.Σ. του ΟΑΕΔ (αριθ. συ¬ 
νεδρίασης 17/4.4.89) που μας υποβλήθηκε με το αριθ. 40394/ 
5.4.89 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει, έκδηλη οικονομική αδυνα¬ 
μία της επιχ/σης ΜΕΤΑΛΛΟΥΡΓΙΚΗ ΧΑΛΥΨ ΑΒ & ΝΕ, αποφασί¬ 
ζουμε: 

Εγκρίνουμε την καταβολή από τον ΟΑΕΔ στον καθένα από τους 38 
μισθωτούς της επιχείρησης ΜΕΤΑΛΛΟΥΡΓΙΚΗ ΧΑΛΥΨ ΑΒ & ΝΕ 
που έκαναν επίσχεση εργασίας, μέρους των οφειλομένων δεδουλευμέ¬ 
νων αποδοχών τους και μέχρι του ποσού των πενήντα χιλιάδων 
(50.000) δρχ. συνολικού ύψους ενός εκατομμυρίου εννιακοσίων χιλιά¬ 
δων δρχ. (1.900.000). 

Η απόφαση αυτή, που κοινοποιείται για εκτέλεση να δημοσιευθεί 
στην Εφημερίδα της Κυβερνήσεως. 

Αθήνα, 10 Απριλίου 1989 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑ! 

- ♦ - 

Αριθ. Γ6α/724 (7) 

Χορήγηση άδειας άσκησης επαγγέλματος Κοινωνικού Λειτουργού στον 
Κουτσοχρήστο θωμά του Ευριπίδη. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/724/4.4.1989, έχει χορηγηθεί στον Κουτσοχρήστο 
θωμά του Ευριπίδη άδεια άσκησης επαγγέλματος Κοινωνικού Λει¬ 
τουργού. 

Αθήνα, 4 Απριλίου 1989 

Με εντολή Υπουργού 
Ο Διευθυντής 

X. ΠΑΠΑΔΟΠΟΥΛΟΣ 


Αριθ. Γ6α/733 (8) 

Χορήγηση άδειας άσκησης επαγγέλματος Κοινωνικού Λειτουργού στο 
Ρεστέμη Ευστάθιο του Τριαντάφυλλου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ 8ι ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/733/5.4.1989, έχει χορηγηθεί στο Ρεστέμη Ευστά¬ 
θιο του Τριαντάφυλλου άδεια άσκησης επαγγέλματος Κοινωνικού Λει¬ 
τουργού. 

Αθήνα, 5 Απριλίου 1989 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

- 4 - 

Αριθ. Φ.354.11/12/Α1/3111 · (9) 

Έδρα - περιφέρεια σχολικών συμβούλων προσχολικής αγωγής. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 3 του Ν. 1304/82. 

2. Το Π.Δ. 296/88 (ΦΕΚ 138 τ.Α’) «Αύξηση θέσεων σχολικών 
συμβούλων προσχολικής αγωγής». 

3. Την αριθ. Η. 186/89 (ΦΕΚ 12/89 τ.Β') κοινή απόφαση του 
Πρωθυπουργού και του Υπουργού Εθν. Παιδείας και Θρησκευμάτων 
«Ανάθεση αρμοδιοτήτων στους Υφυπουργούς Ε.Π.Θ. κ.λπ.», αποφασί¬ 
ζουμε: 

Ορίζουμε την έδρα και την περιφέρεια των σχολικών συμβούλων 
προσχολικής αγωγής καθώς και τα νηπιαγωγεία (δημόσια και ιδιω¬ 
τικά) της δικαιοδοσίας τους ως εξής: 

1η Περιφέρεια με έδρα την Αθήνα, στην οποία υπάγονται όλα τα νη¬ 
πιαγωγεία που λειτουργούν στην περιοχή αρμοδιότητας της διεύθυνσης 
και των 3ου, 4ου και 5ου γραφείων πρωτοβάθμιας εκπαίδευσης της νο¬ 
μαρχίας Αθηνών. 

2η Περιφέρεια με έδρα την Αγία Παρασκευή, στην οποία υπάγονται 
όλα τα νηπιαγωγεία που λειτουργούν στην περιοχή αρμοδιότητας των 
1ου, 2ου και 3ου γραφείων πρωτοβάθμιας εκπαίδευσης της νομαρχίας 
Ανατολικής Αττικής. 

3η Περιφέρεια με έδρα το Αιγάλεω, στην οποία υπάγονται όλα τα νη¬ 
πιαγωγεία που λειτουργούν στην περιοχή αρμοδιότητας της διεύθυνσης 
£αι των 1ου, 2ου και 6ου γραφείων πρωτοβάθμιας εκπαίδευσης της νο¬ 
μαρχίας Δυτικής Αττικής. 

4η Περιφέρεια με έδρα τον Πειραιά, στην οποία υπάγονται όλα τα νη¬ 
πιαγωγεία που λειτουργούν στην περιοχή αρμοδιότητας της διεύθυνσης 
και των 1ου, 2ου και 3ου γραφείων Π.Ε. Νομαρχίας Πειραιά. 

5η Περιφέρεια με έδρα τη Χαλκίδα, στην οποία υπάγονται όλα τα νη¬ 
πιαγωγεία που λειτουργούν στο νομό Εύβοιας. 

6η Περιφέρεια με έδρα την Πάτρα, στην οποία υπάγονται όλα τα νη¬ 
πιαγωγεία που λειτουργούν στους νομούς Αχαΐας και Κεφαλληνίας. 

7η Περιφέρεια με έδρα την Τρίπολη, στην οποία υπάγονται όλα τα 
νηπιαγωγεία που λειτουργούν στους νομούς Αρκαδίας και Λακω¬ 
νίας. 

8η Περιφέρεια με έδρα το Μεσολόγγι, στην οποία υπάγονται όλα τα 
νηπιαγωγεία που λειτουργούν στο νομό Αιτωλ/νίας. 

9η Περιφέρεια με έδρα τα Ιωάννινα, στην οποία υπάγονται όλα τα νη¬ 
πιαγωγεία που λειτουργούν στο νομό Ιωαννίνων. 

10η Περιφέρεια με έδρα την Καρδίτσα, στην οποία υπάγονται όλα τα 
νηπιαγωγεία που λειτουργούν στο νομό Καρδίτσας. 

11η Περιφέρεια με έδρα τη Λάρισα, στην οποία υπάγονται όλα τα νη¬ 
πιαγωγεία που λειτουργούν στην περιοχή αρμοδιότητας της διεύθυνσης 
και των 2ου κάι 4ου γραφείων πρωτοβάθμιας εκπαίδευσης του Ν. Λά¬ 
ρισας. 

12η Περιφέρεια με έδρα τη Λάρισα, στην οποία υπάγονται όλα τα νη¬ 
πιαγωγεία που λειτουργούν στην περιοχή αρμοδιότητας των 1ου και 
3ου γραφείων πρωτοβάθμιας εκπαίδευσης Ν. Λάρισας. 

13η Περιφέρεια με έδρα την Κοζάνη, στην οποία υπάγονται όλα τα 
νηπιαγωγεία που λειτουργούν στο νομό Κοζάνης. 

14η Περιφέρεια με έδρα τη Φλώρινα, στην οποία υπάγονται όλα τα 
νηπιαγωγεία που λειτουργούν στο νομό Φλώρινας. 

15η Περιφέρεια μ* έδρα τη Θεσσαλονίκη, στην οποία υπάγονται όλα 
τα νηπιαγωγεία που λειτουργούν στην περιοχή αρμοδιότητας της διεύ¬ 
θυνσης και των γραφείων 2ου, 5ου και 6ου πρωτοβάθμιας εκπαίδευσης 
Ν. Θεσσαλονίκης. 

16η Περιφέρεια με έδρα τη Θεσσαλονίκη, στην οποία υπάγονται όλα 
τα νηπιαγωγεία που λειτουργούν στην περιοχή αρμοδιότητας των 1ου, 
3ου, 4ου και 7ου γραφείων πρωτοβάθμιας εκπαίδευσης Ν. Θεσσαλονί¬ 
κης. 

17η Περιφέρεια με έδρα τις Σέρρες, στην οποία υπάγονται όλα τα νη¬ 
πιαγωγεία που λειτουργούν στο νομό Σερρών. 

18η Περιφέρεια με έδρα την Κομοτηνή, στην οποία υπάγονται όλα τα 
νηπιαγωγεία που λειτουργούν στους νομούς Ροδόπης και Ξάνθης. 

19η Περιφέρεια με έδρα το Ηράκλειο, στην οποία υπάγονται όλα τα 
νηπιαγωγεία που λειτουργούν στην περιοχή αρμοδιότητας των 1ου, 
2ου και 4ου γραφείων πρωτοβάθμιας εκπαίδευσης Ν. Ηρακλείου. 

20η Περιφέρεια με έδρα το Ηράκλειο, στην οποία υπάγονται όλα τα 
νηπιαγωγεία που λειτουργούν στην περιοχή της διεύθυνσης και του 3ου 
γραφείου πρωτοβάθμιας εκπαίδευσης του νομού Ηρακλείου και στην 
περιοχή του νομού Λασιθίου. 

21η Περιφέρεια με έδρα την Αθήνα, στην οποία υπάγονται όλα τα νη¬ 
πιαγωγεία που λειτουργούν στην περιοχή αρμοδιότητας των 1ου, 2ου, 
6ου και 7ου γραφείων πρωτοβάθμιας εκπαίδευσης νομού Αθηνών. 

22η Περιφέρεια με έδρα την Αγ. Παρασκευή, στην οποία υπάγονται 
όλα τα νηπιαγωγεία που λειτουργούν στην περιοχή αρμοδιότητας της 
διεύθυνσης και των 4ου, 5ου και 6ου γραφείων πρωτοβάθμιας εκπαί¬ 
δευσης Ν. Ανατολικής Αττικής. 

23η Περιφέρεια με έδρα το Αιγάλεω, στην οποία υπάγονται όλα τα 
νηπιαγωγεία που λειτουργούν στην περιοχή αρμοδιότητας των 3ου, 
4ου και 5ου γραφείων πρωτοβάθμιας εκπαίδευσης Ν. Δυτικής Αττικής. 

24η Περιφέρεια με έδρα τον Πειραιά, στην οποία υπάγονται όλα τα 
νηπιαγωγεία που λειτουργούν στην περιοχή αρμοδιότητας των 4ου, 
5ου, 6ου, 7ου και 8ου γραφείων πρωτοβάθμιας εκπαίδευσης Ν. Πει¬ 
ραιά. 

25η Περιφέρεια με έδρα την Κόρινθο, στην οποία υπάγονται όλα τα 
νηπιαγωγεία που λειτουργούν στο νομό Κορινθίας. 

26η Περιφέρεια με έδρα το Ναύπλιο, στην οποία υπάγονται όλα τα 
νηπιαγωγεία που λειτουργούν στο νομό Αργολίδας. 

27η Περιφέρεια με έδρα την Καλαμάτα, στην οποία υπάγονται όλα 
τα νηπιαγωγεία που λειτουργούν στο νομό Μεσσηνίας. 

28η Περιφέρεια με έδρα τον Πύργο, στην οποία υπάγονται όλα τα νη¬ 
πιαγωγεία που λειτουργούν στους νομούς Ηλείας και Ζακύνθου. 

29η Περιφέρεια με έδρα τη Λειβαδιά, στην οποία υπάγονται όλα τα 
νηπιαγωγεία που λειτουργούν στους νομούς Βοιωτίας και Φωκίδας. 

30η Περιφέρεια με έδρα τη Λαμία, στην οποία υπάγονται όλα τα νη¬ 
πιαγωγεία που λειτουργούν στους νομούς Φθιώτιδας και Ευρυτα¬ 
νίας. 

31η Περιφέρεια με έδρα τα Τρίκαλα, στην οποία υπάγονται όλα τα 
νηπιαγωγεία που λειτουργούν στο νομό Τρικάλων. 

32η Περιφέρεια με έδρα το Βόλο, στην οποία υπάγονται όλα τα νη¬ 
πιαγωγεία που λειτουργούν στο νομό Μαγνησίας. 

33η Περιφέρεια με έδρα την Καστοριά, στην οποία υπάγονται όλα τα 
νηπιαγωγεία που λειτουργούν στους νομούς Καστοριάς και Γρεβενών. 

34η Περιφέρεια με έδρα την Κατερίνη, στην οποία υπάγονται όλα τα 
νηπιαγωγεία που λειτουργούν στο νομό Πιερίας. 

35η Περιφέρεια με έδρα την Έδεσσα, στην οποία υπάγονται όλα τα 
νηπιαγωγεία που λειτουργούν στο νομό Πέλλας. 

36η Περιφέρεια με έδρα τη Βέροια, στην οποία υπάγονται όλα τα νη¬ 
πιαγωγεία που λειτουργούν στο νομό Ημαθίας. 

37η Περιφέρεια με έδρα τον Πολύγυρο, στην οποία υπάγονται όλα τα 
νηπιαγωγεία που λειτουργούν στο νομό Χαλκιδικής. 

38η Περιφέρεια με έδρα το Κιλκίς, στην οποία υπάγονται όλα τα νη¬ 
πιαγωγεία που λειτουργούν στο νομό Κιλκίς. 

39η Περιφέρεια με έδρα τη Δράμα, στην οποία υπάγονται όλα τα νη¬ 
πιαγωγεία που λειτουργούν στο νομό Δράμας, 

40η Περιφέρεια με έδρα την Καβάλα, στην οποία υπάγονται όλα τα 
νηπιαγωγεία που λειτουργούν στο νομό Καβάλας. 

41η Περιφέρεια με έδρα την Αλεξανδρούπολη, στην οποία υπάγονται 
όλα τα νηπιαγωγεία που λειτουργούν στο νομό Έβρου. 

42η Περιφέρεια με έδρα την Κέρκυρα, στην οποία υπάγονται όλα τα 
νηπιαγωγεία που λειτουργούν στο νομό Κέρκυρας. 

43η Περιφέρεια με έδρα την Άρτα, στην οποία υπάγονται όλα τα νη¬ 
πιαγωγεία που λειτουργούν στο νομό Άρτας. 


44η Περιφέρεια με έδρα την Ηγουμενίτσα, στην οποία υπάγονται όλα 
τα νηπιαγωγεία που λειτουργούν στο νομό Θεσπρωτίας. 

45η Περιφέρεια με έδρα την Πρέβεζα, στην οποία υπάγονται όλα τα 
νηπιαγωγεία που λειτουργούν στους νομούς Πρέβεζας και Λευκά¬ 
δας. 

46η Περιφέρεια με έδρα τη Ρόδο στην οποία υπάγονται όλα τα νη¬ 
πιαγωγεία που λειτουργούν στο νομό Δωδεκάνησου. 

47η Περιφέρεια με έδρα τη Χίο, στην οποία υπάγονται όλα τα νηπια¬ 
γωγεία που λειτουργούν στους νομούς Χίου και Σάμου. 

48η Περιφέρεια με έδρα την Ερμούπολη, στην οποία υπάγονται όλα 
τα νηπιαγωγεία που λειτουργούν στο νομό Κυκλάδων. 

49η Περιφέρεια με έδρα τη Μυτιλήνη, στην οποία υπάγονται όλα τα 
νηπιαγωγεία που λειτουργούν στο νομό Λέσβου. 

50η Περιφέρεια με έδρα τα Χανιά στην οποία υπάγονται όλα τα νη¬ 
πιαγωγεία που λειτουργούν στους νομούς Χανιών και Ρεθύμνης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Απριλίου 1989 

Ο ΥΦΥΠΟΥΡΓΟΣ 

ΝΙΚ. ΛΕΒΟΓΙΑΝΝΗΣ 

-♦- 

Αριθ. 10049 (10) 

Κατάργηση θέσεων στο Πολιτικό Γραφείο του Αναπλ. Υπουργού Πολι¬ 
τισμού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την Π.Υ.Σ. 88/2.8.85 «Οργάνωση και λειτουργία Πολιτικών 
Γραφείων μελών της Κυβέρνησης και Υφυπουργών» ΦΕΚ 142/8.8.85 
τ.Α’. 

3. Την αριθμ. Υ. 575/1988 απόφαση του Πρωθυπουργού «Σύσταση 
θέσης Αναπληρωτή Υπουργού στο Υπουργείο Πολιτισμού» ΦΕΚ 438/ 
Β/22.6.88. 

4. Την αριθ. 18989/14.7.88 απόφαση του Αναπληρωτή Υπουργού 
Πολιτισμού «περί σύστασης Πολιτικού Γραφείου Αναπλ. Υπουργού Πο¬ 
λιτισμού κ.λπ.» ΦΕΚ 498/Β/19.7.88. 

5. Το Π.Δ. 173/17.3.89 «Αποδοχή παραίτησης Υπουργών, Αναπλ. 
Υπουργών και Υφυπουργών» ΦΕΚ 84/Α/17.3.89. 

6. Το Π.Δ. 174/17.3.89 «Διορισμός Υπουργών και Αναπλ. Υπουρ¬ 
γών» ΦΕΚ 84/Α/17.3.89, διαπιστώνουμε: 

Ότι καταργούνται αυτοδίκαια, από τις 17.3.89, οι θέσεις Ειδικών 
Συμβούλων και Συνεργατών και μετακλητών διοικητικών υπαλλήλων 
που είχαν συσταθεί στο Πολιτικό Γραφείο του Αναπληρωτή Υπουργού 
Πολιτισμού θ. Στάθη, το οποίο καταργήθηκε με το Π.Δ. 173/17.3.89 
(ΦΕΚ 84/Α/17.3.89). 

Στις παραπάνω θέσεις υπηρετούσαν οι παρακάτω: 

Ειδικός Σύμβουλος: 1. Γιάνναρης Γεώργιος. 

Μετακλητοί διοικητικοί υπάλληλοι: 

1. Ηλιούδης Φώτης, με Α' βαθμό. 

2. Αλημίσης Παναγιώτης, με Α' βαθμό. 

3. Νικέζης Χρηστός, με Α' βαθμό. 

4. Μητροπούλου Ελένη με Α' βαθμό και 

5. Κανάκη Βασιλική, με Β' βαθμό. 

Η διαπιστωτική αυτή πράξη να δημοσιευθεί στην Εφημερίδα της Κυ¬ 
βερνήσεως. 

Αθήνα, 10 Απριλίου 1989 

Η ΥΠΟΥΡΓΟΣ 

ΑΜΑΛΙΑ-ΜΑΡΙΑ (ΜΕΛΙΝΑ) ΜΕΡΚΟΥΡΗ 
-+- 

Αριθ. ΥΠΠΟ/ΔΙΟΙΚ/Β/12800 (11) 

Διαπίστωση ανάγκης πρόσληψης με σύμβαση ορισμένου χρόνου προσω¬ 
πικού στο Κρατικό θέατρο Βορείου Ελλάδος. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Κεφ. Γ'.του Π.Δ. 410/1988 «Κώδικας Προσω¬ 
πικού με σύμβαση εργασίας ιδιωτικού δικαίου του δημοσίου, των ΟΤΑ 

και λοιπών ΝΠΔΔ» (ΦΕΚ 191/Α/88). 

2. Τις ΔΙΠΙΔ/Φ40/241/9207 χαι ΔΙΠΙΔ/Φ40/64/7425/ 
5.8.1988 εγκυκλίους του Υπουργείου Προεδρίας της Κυβέρνησης. 

3. Τις απρόβλεπτες και επείγουσες ανάγκες του Κρατικού θεάτρου 
Βορείου Ελλάδος, αποφασίζουμε: 

Διαπιστώνουμε την απρόβλεπτη και επείγουσα ανάγκη πρόσληψης 
για οκτώ (8) μήνες από το Κρατικό θέατρο Βορείου Ελλάδος του κατω¬ 
τέρω προσωπικού με σύμβαση εργασίας ιδιωτικού δικαίου ορισμένου 
χρόνου, σύμφωνα με τις διατάξεις του Κεφ. Γ’ του Ν.Δ. 410/88, προ- 
κειμένου να αντιμετωπισθούν οι απρόβλεπτες και επείγουσες ανάγκες 
που δημιουργήθηκαν από τις παραιτήσεις του προσωπικού των παρα¬ 
κάτω ειδικοτήτων, αλλά και ειδικότερα για να αποφευχθεί ο κίνδυνος 
ματαίωσης προγραμματισμένων παραστάσεων συνεπεία του οποίου θα 
ήταν η πρόκληση οικονομικής ζημίας στο Κρατικό θέατρο Βορείου Ελ¬ 
λάδος, ως εξής: 

α. Τριών (3) καθαριστριών. 

β. Τριών (3) φυλάκων - νυκτοφυλάκων. 

γ. Ενός (1) θυρωρού. 

δ. Ενός (1) ελεγκτή εισιτηρίων. 

ε. Τριών (3) οδηγών αυτοκινήτων. 

στ. Δύο (2) ηλεκτρολόγων και 

ζ. Μιας (1) ενδύτριας. 

Οι ανωτέρω θα υπάγονται στην ασφάλιση του ΙΚΑ και οι όροι αμοι¬ 
βής και εργασίας τους θα καθορίζονται από τις διατάξεις του Ν.Δ. 
1198/72 τις ισχύουσες οικείες συλλογικές συμβάσεις και τις διατάξεις 
της εργατικής νομοθεσίας. 

Η δαπάνη για τη μισθοδοσία αυτών θα βαρύνει τον Προϋπολογισμό 
του Κρατικού θεάτρου Βορείου Ελλάδος. 

Μετά τη λήξη του χρόνου απασχόλησης το παραπάνω προσωπικό θα 
απολυθεί αυτοδίκαια, σύμφωνα με το άρθρο 9 παραγ. 2 του Ν. 1476/ 
1984. 

Οποιαδήποτε παράταση της σχετικής τους σύμβασης ή ανανέωσης 
με τη σύναψη νέας σύμβασης πέραν του οκταμήνου για να καλυφθεί η 
ίδια απρόβλεπτη και επείγουσα ανάγκη απαγορεύεται. 

Η πρόσληψη του πιο πάνω προσωπικού επιβάλλεται επειδή δεν είναι 
δυνατή η αντιμετώπιση της ανάγκης που προαναφέρθηκε με το υφιστά¬ 
μενο στο Κρατικό θέατρο Βορείου Ελλάδος μόνιμο ή με σύμβαση εργα¬ 
σίας ιδιωτικού δικαίου προσωπικό ή με απόσπαση από άλλη υπηρεσία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Απριλίου 1989 

Η ΥΠΟΥΡΓΟΙ 

ΑΜΑΛΙΑ-ΜΑΡΙΑ (ΜΕΛΙΝΑ) ΜΕΡΚΟΥΡΗ 
-♦- 

Αριθ. Υ-1/Φ 9.6.10 (12) 

Αποδοχή παραίτησης και ορισμός νέου μέλους Δ.Σ. ΔΕΗ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ & ΒΙΟΜΗΧΑΝΙΑΣ, 
ΕΝΕΡΓΕΙΑΣ 8ι ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1365/1983 «Κοινωνικοποίηση των επιχει¬ 
ρήσεων δημόσιου χαρακτήρα ή κοινής ωφέλειας». 

2. Τις διατάξεις του άρθρου 8 παρ. 1 και 5 του ΠΔ 57/85 «Δομή, 
ρόλος και τρόπος λειτουργίας της κοινωνικοποιημένης επιχείρησης 
«ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ (ΔΕΗ)». Την αρ. Υ 
225/1989 απόφαση του Πρωθυπουργού, αποφασίζουμε: 

1. Αποδεχόμαστε την υποβληθείσα παραίτηση του εκπροσώπου του 
Κράτους στο Διοικητικό Συμβούλιο της ΔΕΗ Ιωάννη Γκέιβελη. 

2. Ορίζουμε το Δικηγόρο Ανδρέα Τσουδερό, εκπρόσωπο του Κράτους 
στο ΔΣ της ΔΕΗ, σε αντικατάσταση του παραιτηθέντος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Απριλίου 1989 

οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ ΒΙΟΜΗΧ. ΕΝΕΡΓΕΙΑΣ & ΤΕΧ/ΓΙΑΣ 

ΠΑΝ. ΡΟΥΜΕΛΙΩΤΗΣ ΠΑΥΣΑΝΙΑΣ ΖΑΚΟΛΙΚΟΣ 


Αριθ. Δ.Ε, 9424 (13) 

Σύσταση ίδιου νομικού προσώπου με το όνομα «Β ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΜΕΤΑΜΟΡΦΩΣΕΩΣ» 
περιοχής Καναπίτσας Μεταμορφώσεως του Νομού Αττικής. 

Ο ΝΟΜΑΡΧΗΣ ΑΝ. ΑΤΤΙΚΗΣ 
Έχοντας υπόψη: 

1. Τις διατάξεις: 

α. Του άρθρου 175 του 76/85 Π.Δ/τος «Δημοτικός και Κοινοτικός 
Κώδικας». 

β. Του 331/1983 Π.Δ/τος. 

2. Την αριθ. 35/1989 απόφαση του Δημοτικού Συμβουλίου Μετα¬ 
μόρφωσης του Νομού Αττικής, αποφασίζουμε: 

1. Συστήνουμε ίδιο νομικό πρόσωπο με το όνομα «Β ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΜΕΤΑΜΟΡΦΩΣΗΣ» 
περιοχής Καναπίτσας στο Δήμο Μεταμορφώσεως του Νομού Αττικής. 

2. Σκοπός του νομικού προσώπου, που συνιστάται σε εφαρμογή προ¬ 
γράμματος εξωϊδρυματικής προστασίας υπερηλίκων, είναι η παροχή ια- 
τροκοινωνικής προστασίας στα ηλικιωμένα άτομα της περιοχής του Δή¬ 
μου ώστε αυτά να παραμείνουν στην οικογένεια και στην κοινότητα. 

3. Πόροι του νομικού προσώπου είναι: 

α. Ετήσια επιχορήγηση του δήμου δραχμών 5.000.000. 
β. Επιχορήγηση και κάθε άλλη παροχή του Κράτους είτε απευθείας 
προς το νομικό πρόσωπο, είτε προς το Δήμο για το νομικό τούτο πρό¬ 
σωπο. 

γ. Κάθε είδους συνδρομές, εισφορές, δωρεές, κληρονομιές και κληρο¬ 
δοσίες. 

δ. Έσοδα από τη συμβολική χρηματική συμμετοχή μελών που έχουν 
ανάγκη προστασίας. 

ε. Εισπράξεις από το αντίτιμο των πραγμάτων ή υπηρεσιών που πα¬ 
ρέχονται από το νομικό πρόσωπο. 

στ. Πρόσοδοι από την ίδια αυτού περιουσία και 
ζ. Κάθε άλλη νόμιμη πρόσοδος. 

4. Το νομικό πρόσωπο διοικείται από επταμελές διοικητικό συμβού¬ 
λιο που αποτελείται από τους: 

α. Δήμαρχο ή αντιδήμαρχο που ορίζει ο Δήμαρχος ως Πρόεδρο, 
β. Ένα δημοτικό σύμβουλο που ορίζεται με απόφαση του δημοτικού 
συμβουλίου. 

γ. Ένα αιρετό μέλος του νομικού προσώπου, που εκλέγεται, ανάμεσα 
στα μέλη του, από αυτά. 

δ. Μία κοινωνική λειτουργό υπάλληλο του Υπουργείου Υγείας και 
Πρόνοιας που ορίζεται από το Υπουργείο αυτό. 

ε. Ένα δημότη που ορίζεται με απόφαση του δημοτικού συμβουλίου, 
ανάμεσα σε πρόσωπα που ασχολούνται με τα ανθρωπιστικά επαγγέλ¬ 
ματα ύστερα από σχετική πρόταση του δημάρχου, 
στ. Έναν εκπρόσωπο των εργαζομένων. 

ζ. Έναν εκπρόσωπο που θα εκλέγεται από κοινού από τους Τοπικούς 
Συλλόγους ή την Ομοσπονδία των Συνταξιούχων. 

Το Διοικητικό Συμβούλιο εκλέγει από τα μέλη του τον Αντιπρόεδρό 
του και το Γραμματέα του. 

Η θητεία του διοικητικού συμβουλίου ακολουθεί τη δημοτική πε¬ 
ρίοδο. 

Μέχρι να εκλεγεί το αιρετό μέλος με στοιχείο γ’ ή μέχρι να πληρωθεί 
οποιαδήποτε θέση μέλους που κενούται, το διοικητικό συμβούλιο λει¬ 
τουργεί με την ελλιπή σύνθεσή του, αν ο αριθμός των μελών δεν είναι 
κατώτερος αυτού που απαιτείται για το σχηματισμό απαρτίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 5 Απριλίου 1989 

Ο Νομάρχης 
Γ. ΣΑΒΑΛΑΝΟΣ 

-Ψ- 

Αριθ. 1088 (14) 

Κατάργηση ΤΟΕΒ Πολιτικών Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του Π.Δ. 332/83 «Μεταβίβαση αρμοδιοτήτων 
Υπουργού Γεωργίας και Προϊσταμένων διάνο μα ρχιακών Υπηρεσιών 
Υπουργείου Γεωργίας στους Νομάρχες». 

2. Το άρθρο 19 παρ. 2β του Ν.Δ. 3881/58 «περί έργων Εγγείων 

Βελτιώσεων». 

3. Το άρθρο 10 παρ. 1 του από 13.9.59 Β.Δ. «Περί Οργανισμών 
Εγγείων Βελτιώσεων». 

4. Το άρθρο 48 του Καταστατικού ΤΟΕΒ Πολιτικών. 

5. Την από 24.3.89 εισήγηση των αρμόδιων υπαλλήλων Τμήματος 

Ε.Β. για κατάργηση του ΤΟΕΒ Πολιτικών, αποφασίζουμε: , 

Καταργούμε τον ΤΟΕΒ Πολιτικών και με άλλη απόφαση θα καθορί¬ 
σουμε την παραχώρηση των υδάτων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 30 Μαρτίου 1989 

Ο Νομάρχης 
Ν. ΜΙΧΑΛΟΠΟΤΛΟΣ 

- ♦- 

Αριθ. Γ1/1379 (15) 

Χαρακτηρισμός ακατάλληλων και κατάλληλων για κολύμβηση περιο¬ 
χών, του νερού των λιμνών Ν. Φλώρινα»;. 

Ο ΝΟΜΑΡΧΗΣ ΦΛΩΡΙΝΑΣ 
Έχονταις υπόψη: 

α. Το Ν. 3200/55 «Περί Διοικητικής αποκέντρωσης». 

β. Την Υπουργική απόφαση Α 6399/1352/27.6.1986 «Περί της 
απαιτούμενης ποιότηταις των επιφανειακών νερών που προορίζονται για 
πόσιμα, κολύμβηση κ.λπ. 

γ. Την Α5/1589 εγκ. 6/14.4.87 του Υ.Υ.Π. και Κ.Α. «Περί λει- 
τουργίαις επιτροπής υγειονομικού ελέγχου παροικτίων και παρόχθιων 
υδάτων για χαρακτηρισμό ακτών κολύμβησης - καθαριότητα - επισή¬ 
μανση αυτών κ.λπ.». 

δ. Την Α5/1540/εγκ./13/14.4.1988 του Υ.Υ.Π. και Κ.Α. «περί 
χαροικτηρισμού ακτών κολύμβησης». 

ε. Τα Α5/οικ. 832/15.2.89 και 45Β/1189/17.3.1989 ΤΕΛΕΞ 
του Υ.Υ.Π και Κ.Α. «Περί χαρακτηρισμού ακτών Κολύμβησης». 

στ. Τα χημικά και μικροβιολογικά αποτελέσματα των δειγμάτων νε¬ 
ρού των λιμνών του Ν. Φλώρινας και του νερού των ακτών ομαδικής 
κολύμβησης. 

ζ. Την ανάγκη προστασίας της Δημόσιας υγείας και βελτίωση της 
ποιότητας ζωής με την υλοποίηση των μέτρων προληπτικής υγιεινής 
και τήρηση όρων υγιεινής περιβάλλοντος στις ακτές ομαδικής κολύμβη¬ 
σης, αποφασίζουμε: 

I. Οι ακτές γενικά των λιμνών του Νομού Φλώρινας, δηλ,: Μικρής 
Πρέσπας, Χειμαδίτιδας, Ζάζαρι, Πετρών ή Αμυνταίου Βεγορίτιδας 
στην περιοχή όπου εκβάλλει ο ποταμός που δέχεται τα λύματα και βιο¬ 
μηχανικά απόβλητα των εργοστασίων της περιοχής Πτολεμαΐδας Νο¬ 
μού Κοζάνης και Μεγάλης Πρέσπας στην περιοχή όπου εκβάλλει ο χεί¬ 
μαρρος της κοινότητας Αγ. Γερμανού Ν. Φλώρινας, που δέχεται τα λύ¬ 
ματα των Κοινοτήτων Λαιμού και Αγίου Γερμανού να ΜΗ χρησιμοποι¬ 
ηθούν για κολύμβηση για τους παρακάτω ειδικούς λόγους: 

α. Στον πυθμένα και στις ακτές των παραπάνω αναφερόμενων λι¬ 
μνών παρατηρούνται: Ιλύς, αυτοφυή φυτά και κύρια καλαμιές με αποτέ¬ 
λεσμα να μην είναι δυνατή η κολύμβηση παρά την καλή ποιότητα του 
νερού των ακτών όπως από τις δειγματοληψίες διαπιστώθηκε. 

β. Επιπλέον των ανωτέρω η λίμνη Μικρή Πρέσπα έχει κηρυχθεί 
Εθνικός Δρυμός. 

γ. Ειδικά για τη λίμνη Βεγορίτιδα, στην περιοχή όπου εκβάλλει ο πο¬ 
ταμός Σουλού και τη λίμνη Μεγάλη Πρέσπα στην περιοχή όπου εκβάλ¬ 
λει ο χείμαρρος Αγίου Γερμανού επειδή τα δύο αυτά ποτάμια δέχονται 
λύματα και βιομηχανικά απόβλητα αντίστοιχα. 

II. Οι κολυμβητικές περιοχές των λιμνών Βεγορίτιδας (πλαζ Αγ. 
Παντελεήμονα) και Μεγάλης Πρέσπας (πλαζ Κούλας) όπως προγενέ¬ 
στερα έχουν χαρακτηρισθεί διατηρούνται και σήμερα ως ακτές ομαδι¬ 
κής κολύμβησης, επειδή τα αποτελέσματα των δειγμάτων νερού που 
έχουν γίνει μας δείχνουν την καταλληλότητα του νερού των ακτών αυ¬ 
τών όπως η σχετική (2) Υπουργική απόφαση προβλέπει. 

III. Στις παραπάνω περιοχές έγινε η τοποθέτηση των σχετικών ενη¬ 
μερωτικών πινακίδων με συναφές περιεχόμενο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Φλώρινα, 29 Μαρτίου 1989 

Ο Νομάρχης 
ΚΩΣΤΑΣ ΓΚΑΓΚΑΣ 


Αριθ. 560 (16) 

Αλλαγή ονόματος του Εκκλησιαστικού Γηροκομείου «ο Άγιος Βλά¬ 
σιος». 

Ο ΜΗΤΡΟΠΟΛΙΤΗΣ ΘΗΒΩΝ & ΛΕΒΑΔΕΙΑΣ 

Έχοντες υπ’ όψιν: α)την υπ’ αριθ. 438/30.8.1972 απόφασιντου 
Μητροπολίτου Θηβών και Λεβαδείας (Φ.Ε.Κ. 141/2.2.1973) και β) 
την παράγρ. 4 του άρθρου 1 του Ν. 590/1977 «Περί καταστατικού 
Χάρτου της Εκκλησίας της Ελλάδος», αποφασίζομεν: 

Το Εκκλησιαστικόν Γηροκομείον «ο Άγιος Βλάσιος» εν Λεβαδεία το 
μετονομάζομεν ως εξής: Ίδρυμα χρονιών πασχόντων ή μη δυναμένων 
να αυτοεξυπηρετηθούν «ο Άγιος Βλάσιος». 

Η παρούσα μετά του συνημμένου Κανονισμού να δημοσιευθούν εις 
την Εφημερίδα της Κυβερνήσεως. 

Εν Λεβαδεία τη 31.3.1989 
Ο Μητροπολίτης 

ψΟ θηβών και Λεβαδείας ΙΕΡΩΝΥΜΟΣ 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ «ΑΓΙΟΣ ΒΛΑΣΙΟΣ» 
ΛΕΒΑΔΕΙΑΣ 

1. Το εκκλησιαστικό ίδρυμα «Άγιος Βλάσιος» ιδρυμένο με την υπ’ 
αριθ. 438/30.8.1972 απόφαση του Μητροπολίτου Θηβών και Λεβα¬ 
δείας (Φ.Ε.Κ. 141/2.2.1973) σκοπό έχει να προσφέρει περίθαλψη, 
αγάπη και εξυπηρέτηση σε συνανθρώπους μας, των δύο φύλων, κατά 
προτεραιότητα σε άτομα μη δυνάμενα να αυτοεξυπηρετηθούν, κατά¬ 
κοιτα ή χρονίως πάσχοντα, κυρίως εκ του χώρου της Βοιωτίας. 

2. Το ίδρυμα τούτο, που τελεί υπό την άμεσο εξάρτηση της Ιεράς Μη- 
τροπόλεως Θηβών και Λεβαδείας, στεγάζεται σε ιδιόκτητο κτίριο της 
Ιεράς Μητροπόλεως και διοικείται υπό πενταμελούς συμβουλίου. 

3. Πρόεδρος του ιδρύματος είναι ο εκάστοτε Μητροπολίτης Θηβών 
και Λεβαδείας αναπληρούμενος από το νόμιμο αναπληρωτή του. Τα 
άλλα τέσσερα μέλη διορίζονται από το Μητροπολιτικό συμβούλιο με 
πρόταση του Μητροπολίτου δια θητεία τριών ετών, δυναμένην να ανα- 
νεωθή. Η υπηρεσία όλων είναι τιμητική και άμισθη. 

4. Το Διοικητικό Συμβούλιο συγκαλούμενο με πρόσκληση του Σεβα- 
σμιωτάτου, αποφασίζει επί παντός ζητήματος που αφορά στην οργά¬ 
νωση και λειτουργία του ιδρύματος, στην πρόσκτηση και διαχείριση της 
περιουσίας αυτού. Συντάσσει και ψηφίζει τον ετήσιο προϋπολογισμό και 
απολογισμό εσόδων και εξόδων, ο οποίος υποβάλλεται προς έλεγχο και 
εγκρίνεται από το Μητροπολιτικό Συμβούλιο. Ομοίως αποφασίζει επί 
των αιτήσεων εισαγωγής των τροφίμων ως και επί παντός θέματος 
αποβολής αυτών, όταν κρίνεται αναγκαίον. 

5. Ο πρόεδρος του ιδρύματος ή ο νόμιμος αυτού αναπληρωτής εκ¬ 
προσωπεί το ίδρυμα ενώπιον των Δικαστηρίων και πάσης άλλης αρχής 
δημοσίας ή μη και παντός φυσικού ή νομικού προσώπου και υπογράφει 
τα πάσης φύσεως έγγραφα και συμβάσεις. 

6. Τα του προσωπικού ρυθμίζονται από το διοικητικό συμβούλιο 
κατά τα προβλεπόμενα από τους νόμους και τις ανάγκες του ιδρύματος. 

7. Το ίδρυμα έχει δική του σφραγίδα που φέρει τον τίτλον της Ιεράς 
Μητροπόλεως, την προσωνυμίαν του ιδρύματος και εις το κέντρο 
σταυρό. 

8. Η εισαγωγή στο ίδρυμα γίνεται κατόπιν αιτήσεως του ενδιαφερο¬ 
μένου ή των οικείων του, συνοδευομένης και υπό των εξής δικαιολογη- 
τικών: 

α) πιστοποιητικού γεννήσεως και οικογενειακής καταστάσεως, 
β) πιστοποιητικού υγείας, ότι δεν πάσχει από μεταδοτικό νόσημα, 
γ) εκθέσεως της κοινωνικής λειτουργού περί της αναγκαιότητος ει¬ 
σαγωγής. 

Επί της αιτήσεως αποφασίζει το Διοικητικό Συμβούλιο. 

9. Όταν ο τρόφιμος είναι άπορος διαμένει εις το ίδρυμα δωρεάν. 
Όταν έχει οικονομικούς πόρους ενισχύει τούτο κατά την κρίση του διοι¬ 
κητικού συμβουλίου. Εις περίπτωση που ο τρόφιμος συνταξιοδοτείται, 
το διοικητικό συμβούλιο αποφασίζει περί του ποσού των τροφείων αυ¬ 
τού. 

10. Πόροι του ιδρύματος είναι: 

α. Οικονομικές ενισχύσεις Ιερών Μονών και Ιερών Ναών, 
β. Επιχορηγήσεις της Ιεράς Μητροπόλεως. 
γ. Δωρεές, κληρονομιές, εισφορές των τροφίμων, 
δ. Έσοδα από την αξιοποίηση κληρονομούμενης περιουσίας. 

ε. Κρατικές ενισχύσεις, Ιδρυμάτων, νομικών και φυαικών προσώ¬ 
πων. 

11. Όλα τα γραμμάτια εισπράξεως και τα εντάλματα πληρωμών ως 
και κάθε τι που αφορά στη διαχείριση του ιδρύματος υπογράφονται από 
τον πρόεδρο. 

12.0 κανονισμός αυτός δύναται να τροποποιηθεί κατά την κρίση του 
Διοικητικού Συμβουλίου με απόφασή του σε συνεδρία στην οποία θα 
συμμετέχει και ο πρόεδρος. 

-*- 

Αριθ. 614 (17) 

Αυτοδίκαιη σύσταση μιας προσωρινής θέσης ιδιωτικού δικαίου αόριστου 
χρόνου στο Επιμελητήριο Αιτωλ/νίας. 

Ο ΠΡΟΕΔΡΟΣ ΤΟΤ ΕΠΙΜΕΛΗΤΗΡΙΟΥ 
ΑΙΤΩΛΟΑΚΑΡΝΑΝΙΑΣ 

Με τη 2/15.2.1989 Πράξη του Προέδρου του Επιμελητηρίου Αι-' 
τωλ/νίας, που έχει ληφθεί μετά την 4/14.9.1988 απόφαση του Κοινού 
Υπηρεσιακού Συμβουλίου Ν.Π.Δ.Δ. Ν. Αιτωλ/νίας και τη σχετική ΚΙ/ 
1249/24.1.1989 έγκριση του Υπουργείου Εμπορίου, σύμφωνα και 
κατ’ εφαρμογή των διατάξεων του άρθρου 20 του Ν. 1746/88, διαπι¬ 
στώνεται η αυτοδίκαιη σύσταση μιας (1) προσωρινής θέσης εισπρά- 
κτορα στο Επιμελητήριο Αιτωλ/νίας με σχέση εργασίας ιδιωτικού δι¬ 


καίου αόριστου χρόνου. 

Η παραπάνω θέση θα καταργηθεί μόλις κενωθεί με οποιονδήποτε 
τρόπο. 

Αγρίνιο, 15 Φεβρουάριου 1989 

Ο Πρόεδρος 
Γ. ΠΙΣΤΙΟΛΑΣ 

- + - 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

(18) 

Διορθώνεται το γνωστικό αντικείμενο του Τομέα Γεωφυσικής και 
Γεω¬ 
θερμίας του Τμήματος Γεωλογίας του Πανεπιστημίου Αθηνών που 
έχει οριστεί με την Υ.Α. Β1/427/30.9.1987 και έχει δημοσιευθεϊ στο 

ΦΕΚ 534/87 (τ.Β’), από το εσφαλμένο «.Της γεωφυσικής, της 

σεισμολογίας, της εφαρμοσμένης σεισμολογίας, της σεισμολογίας της 
Ελλάδας, και της θαλάσσιας γεωφυσικής.» στο σωστό «της γεωφυ¬ 

σικής, της σεισμολογίας, της εφαρμοσμένης γεωφυσικής, της γεωθερ¬ 
μίας, του παλαιομαγνητισμού, της εφαρμοσμένης σεισμολογίας, της 
σεισμολογίας της Ελλάδας, και της θαλάσσιας γεωφυσικής». 

(Από το Υπουργείο Εθν. Παιδείας & θρησκ/των) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






